Es mainatges, vestidi ara imatge e semblança des sòns pairs, se sentien sarradi laguens d’aquera ròba naua (fòrça d’eri auien estreat eth prumèr parelh de sabates de tota era sua vida), e ath costat, ajustades laguens deth vestit blanc dera prumèra comunion, alongat entad aquera circonstància, se vedie quauqua gojateta de catorze o setze ans, probablament cosia o fraia grana de quinsevolh d’aqueri vailets, silenciosa, rogida, estonada, damb es peus greishosi de pomada de ròsa e cuelhent mil precaucions per çò de non enlordir-se es gants.